stanford-oval/wikipedia huggingface dataset:
Anna Veijalainen
Teokset

Veijalainen, Anna: Joukkokohtaus – KokoTeatteria 10 vuotta.  Helsinki:  Like, 2007.  ISBN 9789520100087.
Chalkiópouloi

| Chalkiópouloi Χαλκιόπουλοι |
| --- | --- |
 Chalkiópouloi
 Koordinaatit: 38°58′38″N, 21°23′30″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Amfilochía
Hallinto:  
 – Asutustyyppi:  kylä
 – Kallikrates-koodi:  3804020108
Väkiluku (2011):  53
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chalkiópouloi (kreik. Χαλκιόπουλοι) on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 53 (vuonna 2011).
Chalkiópouloin kylä sijaitsee Manner-Kreikan länsiosissa Kremastán tekojärven länsipuolella noin 58 kilometriä pohjoiseen Agríniosta. Chalkiópouloi muodostaa myös laajemman kyläyhdyskunnan (Τοπική Κοινότητα Χαλκιοπούλων, Topikí Koinótita Chalkiopoúlon), johon kuuluvat varsinaisen Chalkiópouloin kylän lisäksi kylät Ágioi Theódoroi, Ágios Minás, Ágios Vlásios, Agrapidókampos, Néo Chalkiópoulo, Prosília ja Xomerí. Koko yhdyskunnan väkiluku on 827.
Aiemmin kylä kuului Ínachoksen kuntaan ja vuodesta 2011 lähtien Amfilochían kunnan Ínachoksen kunnallisyksikköön.
Chien-Shiung Wu

| Chien-Shiung Wu> 吴健雄 |
| --- | --- |
 1958
Henkilötiedot
Koko nimi:  吴健雄
Syntynyt: 31. toukokuuta 1912 Jiangsun maakunta, Kiina
Kuollut: 16. helmikuuta 1997 (ikä 84) New York, Yhdysvallat
Kansalaisuus:  Kiina Yhdysvallat
Koulutus ja ura
Tutkinnot:  Nanjingin yliopisto Kalifornian yliopisto (Berkeley)
Väitöstyön ohjaaja:  Ernest Lawrence
Tutkimusalue:  ydinfysiikka
Tunnetut työt:  Manhattan-projekti Koboltti-60 Beetahajoaminen
Palkinnot:  Comstock Prize in Physics (1964) Bonner Prize (1975) National Medal of Science (1975) Wolfin palkinto (1978)
Chien-Shiung Wu (kiin.: 吳健雄; pinyin: Wú Jiànxióng; 31. toukokuuta 1912 – 16. helmikuuta 1997) oli kiinalaissyntyinen yhdysvaltalainen ydinfyysikko, joka osallistui Manhattan-projektiin.
Chien-Shiung Wu syntyi Kiinassa lähellä Shanghaita. Hän aloitti Nanjingin yliopistossa matematiikan opinnot vuonna 1930, mutta vaihtoi pääaineekseen fysiikan ja valmistui kandidaatiksi vuonna 1934.
Häntä rohkaistiin jatkamaan opintojaan Yhdysvalloissa, ja hän tapasi siellä tulevan nobelistin Ernest Lawrencen sekä tulevan aviomiehensä Luke Chia Yuanin ja aloitti jatko-opinnot Kalifornian yliopistossa Berkeleyssä aiheenaan uraanin fissiotuotteet. Väitöskirja valmistui vuonna 1940. Pariskunta meni naimisiin ja muutti Yhdysvaltojen itärannikolle, missä Yuan työskenteli Princetonin yliopistossa ja Wu Smith Collegessa. Pian Wukin siirtyi Princetoniin.
Vuonna 1944 Wu alkoi työskennellä Manhattan-projektissa. Hän ratkaisi Enrico Fermiä vaivaneen ongelman ja kehitti menetelmän, jolla uraanimalmista voitiin rikastaa suuria määriä uraania atomipommien polttoaineeksi.
Lopetettuaan Manhattan-projektissa 1945 Wu jatkoi uraansa Columbian yliopiston fysiikan laitoksella, mistä hänestä tuli kokeellisen ydinfysiikan johtava asiantuntija. Vuonna 1957 Wun johtama työryhmä totesi, että koboltti-60:n beeta­hajoaminen ei noudattanut pariteetin säilymislakia, mikä osoitti, että luonnon­lait tekevät eron oikean ja vasemman välille. Teorian siitä, että pariteetti ei säily, kehittäneet teoreettiset fyysikot, Tsung-Dao Leen ja  Chen Ning Yang, saivat Nobelin fysiikanpalkinnon, mutta Wu, joka oli kokeellaan osoittanut että teoria pitää paikkansa, jäi ilman palkintoa.
Cosimo Tura

Cosimo Turan fresko
Cosimo, myös Cosmè Tura (n. 1430–1495) oli renessanssiajan italialainen taidemaalari. Hän syntyi Ferrarassa ja opiskeli luultavasti Francesco Squarcionen johdolla. Hän loi myöhemmin uransa ns. Ferraran koulukunnan jäsenenä. Hänen työtään on kaupungissa nähtävissä esimerkiksi Palazzo Schifanoian freskojen muodossa.
Cosimo Turan johdolla opiskelivat muiden muassa Francesco del Cossa ja Francesco Bianchi.
Antti Kokko

| Antti Kokko |
| --- | --- |

Henkilötiedot
Muusikko
Tyylilajit:  melodinen death metal
Soittimet:  kitara
Yhtyeet:  Kalmah
  [ Muokkaa Wikidatassa ] [ ohje ]  
Antti Kokko on suomalainen kitaristi Kalmah-yhtyeessä. Antti on perustanut Kalmah-yhtyeen veljensä Pekan kanssa Pudasjärvellä.
Aiheesta muualla

Antti Kokko Encyclopaedia Metallumissa (englanniksi)
Kalmah
| --- | --- |
Studioalbumit:   Swamplord  They Will Return  Swampsong  The Black Waltz  For the Revolution  12 Gauge  Seventh Swamphony  Palo  Kalmah 
Demot:  Svieri Obraza
Annikki Rasti

Annikki Repo, kirjailijanimi Annikki Rasti (12. toukokuuta 1903 Utra, Kontiolahti – 8. joulukuuta 1952 Helsinki) oli suomalainen runoilija.
Teoksia

Neulo ja virkkaa!, Kotilieden kirjasto 43.   WSOY 1933 (nimellä Annikki Repo)
Lumotut silmät : runoja.   WSOY 1937
Chanel Preston

| Chanel Preston |
| --- | --- |

Henkilötiedot
Syntynyt: 1. joulukuuta 1985 (ikä 38)
Pornonäyttelijä
Aktiivisena:  2010–
Pituus:  173 cm
Paino:  59 kg
Aiheesta muualla
www.chanelpreston.com
IMDb
Chanel Preston (s. 1. joulukuuta 1985 Fairbanks, Alaska) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2010. Penthouse-lehden kansikuvatyttönä hän oli maaliskuussa 2012.
Cristoforo Palmieri

Cristoforo Palmieri (s. 24. toukokuuta 1939 Bitonto) on italialainen, Albaniassa toimiva roomalaiskatolinen piispa. Hänet vihittiin lasaristien papiksi 18. maaliskuuta 1967 ja nimitettiin Rrëshenin hiippakunnan apostoliseksi hallitsijaksi 5. helmikuuta 2000. Hän sai nimityksen sen piispaksi 23. marraskuuta 2005, ja hänet konsekroi 28. joulukuuta Rrok Kola Mirdita, jota avustivat John Bulaitis ja Angelo Massafra.
Astilbeae

| Astilbeae |
| --- | --- |
 Japaninjaloangervo (Astilbe japonica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Saxifragales
Heimo::  Rikkokasvit Saxifragaceae
Tribus::  Astilbeae  Miq.
Infobox OKNimi-testi OK: 
Astilbeae on rikkokasvien (Saxifragaceae) heimoon kuuluva tribus, johon kuuluu kolme sukua: jaloangervot (Astilbe), kilpiangervot (Astilboides) ja valeangervot (Rodgersia). Lajeja tribuksessa on yhteensä 24 ja muunnoksia 13.
Astilbeae-tribuksen lajit ovat luultavasti lähtöisin Japanin ja Korean niemimaan alueilta sekä nykyisen Kiinan Jilinin ja Liaoningin maakuntien itäosista. Myös tribuksen lajien nykyinen esiintymiskeskittymä on samalla seudulla, joskin tietyt lajit kasvavat nykyisin varsin kaukana tuolta alueelta. Kaiken kaikkiaan tribuksen lajeja kasvaa luontaisina Nepalista Filippiineille ja Japaniin ulottuvalla alueella sekä Jaavalla ja Yhdysvaltojen itäosissa. Aasiasta Pohjois-Amerikkaan tribuksen lajit ovat levinneet luultavasti Beringinsalmen kohdalla olleen maayhteyden kautta, vaikka tribuksen lajeja ei nykyisin kasvakaan itäisimmässä Siperiassa tai suuressa osassa Pohjois-Amerikkaa. Tämä lajien nykyinen puuttuminen noilta alueilta saattaa olla seurausta kvartäärikauden jääkausista, jotka ovat hävittäneet tribuksen lajit noilta alueilta sukupuuttoon.
Suvut

jaloangervot (Astilbe)
kilpiangervot (Astilboides)
valeangervot (Rodgersia)
Anna Veronica Mautner

| Anna Veronica Mautner |
| --- | --- |

Henkilötiedot
Syntynyt: 1935 Pestin piirikunta, Unkari
Kuollut: 30. tammikuuta 2019 São Paulo
Kansalaisuus:   Brasilia
Lapset:  kolme
Anna Veronica Mautner (1935 – 30. tammikuuta 2019) oli brasilialainen psykoanalyytikko, kirjailija ja professori São Paulon yliopistossa.
Elämä

Mautner syntyi vuonna 1935 Pestin piirikunnassa Unkarissa ja muutti Brasiliaan kolmen vuoden ikäisenä. Hänen äitinsä Rosa oli juutalainen kommunisti, joka saapui Brasiliaan toisen maailmansodan alkamisen jälkeen vuonna 1939. Mautner kasvatettiin Lapassa, São Paulossa, missä hänen perheensä piti kampaamoyritystä.
Mautner oli sionisti ja feministi. Hänestä tuli sosiaalipsykologian professori São Paulon yliopistossa, jossa hän oli opiskellut yhteiskuntatieteitä. Hänestä tuli psykoanalyytikko vasta 1980-luvulla, mutta hän teki pitkän uran.
Vuonna 2000 Mautnerista tuli Folha de São Paulo -lehden kolumnisti.
Mautnerin viimeisenä elinvuonna Regina Favre julkisti Mautnerin menestystä selittävän antologian. Mautner kuoli São Paulossa useiden elinten vajaatoimintaan 30. tammikuuta 2019.
Yksityiselämä

Mautnerilla oli kuolemansa aikaan kolme lasta ja viisi lastenlasta.
Käännös suomeksi
Arvi Hautamäki

Arvi Erland Hautamäki (28. helmikuuta 1897 Viipuri – 10. helmikuuta 1972) oli suomalainen kansansivistystyön vaikuttaja, joka toimi Työväen Sivistysliiton (TSL) pääsihteerinä vuosina 1945–1963. Hän sai kouluneuvoksen arvonimen 1949.
Hautamäen isä oli konemestari Johan Henrik Hautamäki (ent. Jakobsson). Hautamäki oli itseoppinut, lukuun ottamatta Yhteiskunnallisessa korkeakoulussa vuosina 1932–1936 suoritettuja opintoja. Hän osallistui TSL:n toimintaan sen perustamisesta vuonna 1919 alkaen. Hän oli TSL:n järjestäjänä 1924–1929 ja opintosihteerinä 1929–1938 sekä Työväen Akatemian yhteiskunnallisten aineiden opettajana 1938–1945 ja vt. johtajana 1939–1940 ja 1941–1945. Vuonna 1945 hänet valittiin TSL:n pääsihteeriksi. Hautamäki oli myös Suomen Sosialidemokraattisen Työläisnuorisoliiton puheenjohtaja 1928–1931, Kansansivistysopillisen Yhdistyksen johtokunnan jäsen vuodesta 1941, Suomen Liiketyöntekijäin Liiton liittoneuvoston puheenjohtaja vuodesta 1946, valtion kansansivistyslautakunnan sihteeri vuodesta 1946, Neuvostoliittoinstituutin johtokunnan jäsen vuodesta 1947 sekä Yhteiskunnallisen korkeakoulun hallituksen jäsen vuodesta 1952. Lisäksi hän kuului Voionmaa-opiston ja Kiljavan opiston johtokuntiin.
Teoksia

Kommunistit parlamentissa ja taantumus : kirjoitettu puhe ; kirj. A. H:ki. Viipurin piirin sos.-dem. nuorisojärjestö, Viipuri 1922
Luokkavoimanne : puhe, sopii esitettäväksi työväenjärjestöjen iltamissa ja perhejuhlissa ; kirj. A. H:ki. Viipurin piirin sos.-dem. nuorisojärjestö, Viipuri 1922
Vapauden, oikeuden puolesta ja kaikkea sortoa vastaan : puhe työväenjärjestöjen juhliin ; kirj. A. H:ki. Viipurin piirin sos.-dem. nuorisojärjestö, Viipuri 1922
Sosialismin teoriaan tutustuminen. Työväen sivistysliiton opintosuunnitelmia, Hämeenlinna 1928
Sosialistinen keskustelukerho : työväen sivistysliiton opintosuunnitelmia. Työväen sivistysliitto, Helsinki 1929
Itsekasvatusoppi : opintosuunnitelma. Työväen sivistysliitto, Helsinki 1932
Valtiotietoa Suomen valtiosäännön pohjalla. Työväen sivistysliitto, Helsinki 1933
Järjestötehtävien opiskelu. Työväen sivistysliitto, Helsinki 1934
Työlainsäädännön kerho-opiskelu : TSL:n opintosuunnitelma. Suomen ammattiyhdistysten keskusliiton julkaisusarja n:o 4. Helsinki 1935
Sosialismin historian ja teorian peruskurssi : uusittu opintosuunnitelma. Työväen sivistysliitto, Helsinki 1936
Toimitustöitä

Järjestötoimitsijain käsikirja ; toim. E. K. Louhikko, Arvi Hautamäki ja Emil Sallila. Kansanvalta, Helsinki 1931, 2. uud. ja tark. painos Suomen ammattiyhdistysten keskusliitto, Tampere 1937
Työväen tietokirja ; toim. Atte Pohjanmaa ; toimitusneuvosto Arvi Hautamäki ym. Tammi, Helsinki 1951
Työväen omaehtoinen sivistystyö ; toimituskunta Arvi Hautamäki ym. Tammi, Helsinki 1954
Conker

| Conker |
| --- | --- |
Pelisarja:  Conker
Ensimmäinen peli:  Diddy Kong Racing
Lisää peliartikkeleitavideopelien teemasivulla
Conker (the Squirrel) on Rarewaren kehittämä oravahahmo. Conker esiintyi ensimmäisen kerran Nintendo 64 -konsolilla pelissä Diddy Kong Racing. Conker oli pääosassa peleissä Conker's Pocket Tales (Game Boy Color) ja Conker's Bad Fur Day (Nintendo 64). Conker's Bad Fur Dayn piti alun perin olla Raren muiden pelien, Banjo-Kazooien ja Donkey Kong 64:n, tyylinen koko perheen toimintaseikkailu, mutta pelin Conker's Quest julkaisu viivästyi ja lopulta peliin päätettiin sisällyttää runsaasti roisia huumoria ja muuta aikuisille suunnattua sisältöä.
Conker palasi Xboxille, Microsoftin ostettua Rarewaren, pelissä Conker: Live & Reloaded. Peli oli uusintaversio Conker's Bad Fur Day -pelistä uusilla grafiikoilla ja nettipelimahdollisuudella.
Aiheesta muualla

Conkerin viralliset sivut (Arkistoitu – Internet Archive)
-pelisarja
| --- | --- |
Sarjan pelit:   Diddy Kong Racing  Pocket Tales  Bad Fur Day  Live & Reloaded 
Hahmot:  Conker
Atlante (1754)

| Atlante |
| --- | --- |

Aluksen vaiheet
Rakentaja:  Cartagena
Laskettu vesille:  21. joulukuuta 1754
Palveluskäyttöön:  1755
Poistui palveluskäytöstä:  1811
Loppuvaihe:  romutettu 1817
Tekniset tiedot
Uppouma:  2 900 t
Pituus:  53,42 m (tykkikansi) 47,3 m (köli)
Leveys:  14,48 m
Syväys:  7,24 m
Miehistöä:  706
Aseistus
Aseistus:  alempi tykkikansi: 28 × 24 naulan tykkiä ylempi tykkikansi:30 × 18 naulan tykkiä puolikansi: 16 × 8 naulan tykkiä
Atlante (San José)oli Espanjan laivaston vuonna 1754 vesille laskettu Terrible-luokan kaksikantinen 74-tykkinen linjalaiva.
Valmistus

Edward Bryantin suunnittelema Jorge Juanin aiempiin suunnitelmiin perustuva alus tilattiin 11. maaliskuuta 1752 Cartagenasta, missä suunnittelija vastasi rakennustöistä. Alus laskettiin vesille 21. joulukuuta 1754 ja valmistui 1755.
Coat of Arms

| Coat of Arms Sabaton |
| --- | --- | --- |

Studioalbumin tiedot
 Studio : Abyss Studios, Ruotsi
 Julkaistu: 21. toukokuuta 2010
 Tuottaja(t): Tommy & Peter Tägtgren
 Tyylilaji: power metal
 Kesto: 39.53
 Levy-yhtiö: Nuclear Blast
Listasijoitukset
  17.
Sabatonin muut julkaisut
| The Art of War 2008 | Coat of Arms 2010 | Carolus Rex 2012 |
Singlet albumilta Coat of Arms
 ”Coat of Arms” Julkaistu: 17. toukokuuta 2010  ”Screaming Eagles” Julkaistu: 23. lokakuuta 2010
Coat of Arms (suom. vaakuna) on power metal -yhtye Sabatonin kuudes studioalbumi. Nimikkokappale "Coat of Arms" kertoo Italian hyökkäyksestä Kreikkaan 1940.
Albumi nousi Suomen virallisen listan sijalle 17.
Kappaleet

Kaikki sanat Joakim Brodén & Sundström, kaikki sävellykset Brodén ellei toisin mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Teema | Kesto |  |  |  |  |  |
| 1. | Coat of Arms |  | Italian–Kreikan sota | 3.35 |  |  |  |  |  |
| 2. | Midway | Sundström | Midwayn taistelu | 2.29 |  |  |  |  |  |
| 3. | Uprising |  | Varsovan kansannousu | 4.45 |  |  |  |  |  |
| 4. | Screaming Eagles |  | Yhdysvaltain 101. maahanlaskudivisioona | 4.07 |  |  |  |  |  |
| 5. | The Final Solution |  | holokausti | 4.56 |  |  |  |  |  |
| 6. | Aces in Exile |  | taistelu Britanniasta | 4.22 |  |  |  |  |  |
| 7. | Saboteurs |  | operaatio Gunnerside | 3.15 |  |  |  |  |  |
| 8. | Wehrmacht | Brodén | Wehrmacht | 4.14 |  |  |  |  |  |
| 9. | White Death |  | Simo Häyhä | 4.10 |  |  |  |  |  |
| 10. | Metal Ripper |  | kunnianosoitus metallibändeille | 3.50 |  |  |  |  |  |
Kokoonpano

| --- | --- |
 Yhtye Joakim Brodén – laulu  Rickard Sundén – kitara  Oskar Montelius – kitara  Pär Sundström – basso  Daniel Mullback – rummut  Daniel Mÿhr – kosketinsoitin :  Tuotanto Tommy Tägtgren – tuottaja  Peter Tägtgren – tuottaja  Fredrik Nordström – miksaaja  Andrew Hayball – miksaaja  Erik Broheden – masteroija  Jobert Mello – kansikuva  Kristina Lindholm – valokuvat
Arvostelut

AllMusic:
Angry Metal Gut:
Blabbermouth:
Imperiumi.net:
Lords of Metal: 86/100
Aiheesta muualla

Coat of Arms Discogsissa. (englanniksi)
Albumi Coat of Arms Encyclopaedia Metallum -sivustolla (englanniksi)
Anna Vyrubova

| Anna Vyrubova |
| --- | --- |
 Anna Vyrubovan virallinen valokuva-muotokuva
Henkilötiedot
Syntynyt: 16. heinäkuuta 1884 Oranienbaum, Venäjän keisarikunta
Kuollut: 20. heinäkuuta 1964 (80 vuotta) Helsinki, Suomi
Anna Aleksandrovna Vyrubova, o.s. Tanejeva (ven. Анна Александровна Вырубова, Танеева) (16. heinäkuuta 1884 Oranienbaum, Venäjän keisarikunta – 20. heinäkuuta 1964 Helsinki, Suomi) oli Venäjän viimeisen keisarinnan Aleksandra Fjodrovnan hovineiti ja paras ystävätär.
Elämä

Vyrubovan isä oli säveltäjänäkin tunnettu Aleksandr Tanejev, keisarin siviilikanslian päällikkö kolmannessa polvessa. Annan äiti Nadeshda o.s. Tolstoi kuului kreivilliseen sukuun ja oli maineikkaan marsalkka Mihail Kutuzovin jälkeläinen. Hyvien suhteiden vuoksi Vyrubova sai nuorena hovineidin paikan. Muistelmissaan hän väitti, ettei hänellä ollut suhdetta munkki Grigori Rasputiniin eikä tekemistä Nikolai II:n perheeseen liittyneen juonittelun kanssa. Vyrubova palveli kuitenkin sekä Rasputinia että tsaariperhettä. Anna opiskeli ensimmäisen maailmansodan aikana Punaisen ristin sairaanhoitajaksi. Ennen lokakuun vallankumousta hän ystävystyi kirjailija Maksim Gorkin kanssa, joka kehotti häntä kirjoittamaan muistelmansa, ja niin Vyrubova tekikin. Vallankumouksen aikana Anna oli sairaalassa, jonne hän joutui vuonna 1915 loukkaannuttuaan junaonnettomuudessa. Anna avioitui merivoimien upseeri Aleksander Vasilievich Vyrubovin kanssa, vaikka Rasputin varoittikin avioliitosta ja pariskunta erosikin melko pian.
Vallankumouksen jälkeen Vyrubova vietiin vankina Pietari-Paavalin linnoitukseen ja suljettiin Trubetskoin bastioniin. Vankeudessa ollessaan hänelle tehtiin hänen omasta tahdostaan lääkärintarkastus, jossa todettiin hänen olleen neitsyt, todistaakseen ettei ollut ollut seksuaalisesti tekemisissä esimerkiksi Rasputinin kanssa. Vapauduttuaan hän piileskeli parin vuoden ajan Pietarissa ja joutui uudelleen pidätetyksi. Joulukuussa 1920 hän sai ulkomaille paenneelta sisareltaan kirjeen, jossa tämä esitti hänelle suunnitelman maasta pakenemiseksi. Joulun alla hän ja hänen äitinsä tapasivat Suomenlahden rannalla sisaren värväämän kalastajan, joka vei heidät jään yli Suomen puolelle. Kuusi tuntia ajettiin reellä ja loppumatka taitettiin jalan. Vesillä liikkui bolševikkien merivartioston veneitä, jotka etsivät pakenevia. Aamulla pakolaiset ilmoittautuivat karanteeniasemalle Suomen puolella ja muuttivat sitten Viipuriin. Nadeshda Tanejev kuoli siellä vuonna 1937 ja Anna muutti Helsinkiin hieman ennen talvisotaa.
Sodan alettua Vyrubova muutti Tukholmaan, missä Ruotsin tuleva kuningatar Louise – kruununprinssi Gustaf Aadolfin puoliso ja Aleksandra Fjodrovnan sisarentytär – maksoi Vyrubovan ylläpidon ja pienen eläkkeen. 1930-luvulla hänet oli vihitty salanunnaksi Valamon luostarissa. Suomessa ollessaan hän sai rahallista tukea C. G. E. Mannerheimilta, joka oli entinen Chavalier-kaartin upseeri ja tunsi Vyrubovan Pietarin ajoilta. Samoin Ruotsin hovi tuki häntä rahallisesti ja hän maalasi myös akvarelleja myyntiin.
Sotien jälkeen Vyrubova asui palvelijattarensa ja ystävänsä Vera Sapelovan kanssa kaksiossa Topeliuksenkatu 29:ssä Töölössä. Hän kuoli vuonna 1964 ja hänet haudattiin Helsingin ortodoksiselle hautausmaalle.
Keisarinnan hovineito

Yleisradion Dokumenttiohjelmat tuotti vuonna 2005 dokumentin Anna Vyrubovasta. Ohjelman nimi oli Keisarinnan hovineito. Dokumenttielokuvan käsikirjoitti ja ohjasi Arvo Tuominen. Vyrubovan roolin näytteli Galina Bokashevskaja.
Aiheesta muualla

Kuvia tai muita tiedostoja aiheesta Anna Vyrubova Wikimedia Commonsissa
Merkillinen naiskohtalo, Suomen Kuvalehti, 09.04.1921, nro 15, s. 18, Kansalliskirjaston digitaaliset aineistot
Coverdale

Coverdale voi tarkoittaa:
Coverdale, laakso Yorkshiren alueella
David Coverdale, hard rock -laulaja
Myles Coverdale, Raamatun kokonaan englanniksi kääntänyt piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Coverdale”, voi hakea sivunnimihaulla, laajalla sivunnimihaulla tai tekstihaulla.
Arirang Mass Games

Arirang Mass Games, koko nimeltään Grand Mass Gymnastics and Artistic Performance Arirang (Chosŏn'gŭl: 아리랑 축제, Hancha: 아리랑  祝祭), ja myös Arirang Festivaliksi kutsuttu tapahtuma on Pohjois-Korean pääkaupungissa Pjongjangissa Rŭngradon stadionissa pidettävä taiteellinen voimisteluesitys, jossa 90 minuutin aikana 100 000 esiintyjää esittää voimistelu- tanssi- ja musiikkiesityksiä. Yleensä Mass Games -esityksiä järjestetään vuosittain elokuusta syyskuun alkuun mutta viimeksi Mass Games on järjestetty vuonna 2013.
Voimistelijoita esityksessä vuonna 2012
Kohtauksessa esitetään kohdetta Pohjois-Korean pohjoisosasta
Kohtauksessa Kim Il Sungin glorifisointia
Maailmanennätys

Elokuussa 2007 Arirang Mass Games lisättiin Guinnessin ennätystenkirjaan maailman suurimpana taiteellisena urheilutapahtumana. Viime vuosinamilloin? myös ulkomaalaiset turistit ovat olleet tervetulleita katsomaan esitystä, tosin vuosina 2014, 2015 ja 2016 tapahtuma peruttiin.
Kritiikkiä

Esitys on todella vaikuttava, ja vaikka osallistujat itse pitävät osallistumistaan suurena kunniana, on esitykseen valmistautuminen osaksi epäinhimillistä ja suurta kipua aiheuttavaa harjoitusta. Esiintyjät, myös lapsia, joita esitykseen osallistuu tuhansia, jotka epäonnistuvat esityksessä hakataan kepillä. Esiintyjille annetaan vain hyvin vähän ruokaa tai jopa vain vettä kuritustoimentpiteinä.
Toinen kritiikkiä niittävä aihe on esityksen aihe, joka glorifisoi Kim Il-Sungia.
Aiheesta muualla

Wikimedia Commonsissa on kuvia tai muita tiedostoja aiheesta .
Suomenkielinen blogikirjoitus Mass Gamesiin osallistujalta
Yksi lukuisista videoista YouTubessa
Artikkeli The Telegraphissa
Chalky Wright

| Chalky Wright |
| --- | --- |

Henkilötiedot
Koko nimi:  Albert Wright
Syntynyt: 10. helmikuuta 1912 Durango, Meksiko
Kuollut: 12. elokuuta 1957 Los Angeles, Kalifornia
Kansalaisuus:   Yhdysvallat
Nyrkkeilijä
Lempinimi:  Chalky
Pituus:  171  cm
Painoluokka:  höyhensarja
Kätisyys:  oikeakätinen
Ammattilaistilastot
Ottelut:  201
Voitot:  145
– tyrmäysvoitot:  74
Tappiot:  39
Ratkaisemattomat:  16
Ei tuomiota/ mitätöity:  1
Albert "Chalky" Wright (10. helmikuuta 1912 Durango, Meksiko – 12. elokuuta 1957 Los Angeles, Yhdysvallat) oli yhdysvaltalainen höyhensarjan nyrkkeilijä.
Wright ryhtyi ammattilaiseksi vuonna 1928 vain kaksi viikkoa 16-vuotissyntymäpäivänsä jälkeen. Ammattilaisurallaan hän otteli 201 ottelua, joista voitti 145 (74 tyrmäyksellä), hävisi 39 ja 16 päättyi ratkaisemattomaan. Ensimmäisessä ottelussaan hän voitti Nilo Ballesin nelieräisessä kamppailussa. Ensimmäiset vuotensa Wright otteli pääasiassa eteläisessä Kaliforniassa. 1938 hän kohtasi tulevan välisarjan maailmanmestarin Henry Armstrongin, mutta hävisi. Seuraavassa ottelussaan itäisellä rannikolla hän voitti Al Reidin.
Vuonna 1941 Wright voitti New Yorkissa tulevan maailmanmestarin Sal Bartolon, ja pääsi tämän seurauksena 139. ammattilaisottelussaan, 14 vuoden ammattilaisuran kokemuksella, iskemään ensimmäistä kertaa urallaan tittelistä, NYSAC:n höyhensarjan mestaruudesta Joey Archibaldia vastaan. Hän voitti ottelun tyrmäyksellä 11. erässä. Lähiaikoinamilloin? hän voitti myös kovatasoiset Jose Peraltan ja entisen mestarin Leo Rodakin. 1942 hän tyrmäsi tulevan mestarin Richie Lemosin ja puolusti mestaruuttaan menestyksekkäästi Harry Jeffraa (tyrmäys 10. erässä) ja Lulu Constantinoa vastaan. Saman vuoden marraskuussa hän kuitenkin menetti mestaruutensa hävittyään Willie Pepille. Wright ja Pep kohtasivat mestaruusottelussa vielä vuonna 1944, mutta myös tällä kertaa Pep voitti tuomarien yksimielisellä päätöksellä. Wright saavutti urallaan vielä joitakin voittoja kovatasoisia vastustajia, kuten Phil Terranovaa, Jackie Wilsonia ja Johnny Brattonia vastaan. Hän lopetti uransa vuonna 1948 201 ammattilaisottelun jälkeen.
Wright kuoli tapaturmaisesti 45-vuotiaana vuonna 1957 liukastuttuaan kylpyammeessa.
Aiheesta muualla

Ammattilaisottelutilastot BoxRec-tietokannassa
IBHOF / Chalky Wright (Arkistoitu – Internet Archive)